Diari Oficial de la Generalitat Valenciana


Sumari del DOGV 9888, del 09-07-2024 (2024/6492)

RESOLUCIÓ d'1 de juliol de 2024, del Rectorat de la Universitat d'Alacant, per la qual es fa pública l'oferta d'ocupació pública del personal tècnic, de gestió i d'administració i serveis de la Universitat d'Alacant per a l'any 2024.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/6492


Organisme emissor
:   Universitat d'Alacant

Tipus de document
:   Resolució

RESOLUCIÓ d'1 de juliol de 2024, del Rectorat de la Universitat d'Alacant, per la qual es fa pública l'oferta d'ocupació pública del personal tècnic, de gestió i d'administració i serveis de la Universitat d'Alacant per a l'any 2024. [2024/6492]  
Per Acord del Consell de Govern de 22 de maig de 2024, s'ha aprovat l'oferta d'ocupació pública del personal tècnic, de gestió i d'administració i serveis de la Universitat d'Alacant per a l'any 2024.  
  
Por resolució de 14 de juny de 2024 de la Direcció General d'Universitats, s'ha aprovat finalment la convocatòria de les places contingudes en aquesta oferta d'ocupació pública, en virtut del que es disposa en l'article 46.2.e) de la Llei orgànica 2/2023, de 22 de març, del sistema universitari.  
En conseqüència, aquest rectorat, fent ús de les potestats i funcions conferides pels Estatuts de la Universitat d'Alacant, aprovats pel Decret 25/2012, de 3 de febrer, del Consell de la Generalitat Valenciana, i en exercici de les competències atribuïdes per la legislació vigent, en relació amb els articles 3.2.j) i 91 de la Llei orgànica 2/2023, de 22 de març, del sistema universitari, i de conformitat amb el que es disposa en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, i en l'article 55 de la Llei 4/2021, de 16 d'abril, de la funció pública valenciana, resol:  
  
Primer  
Fer públic l'Acord del Consell de Govern d'aquesta universitat de 22 de maig de 2024 pel qual s'aprova l'oferta d'ocupació pública del personal tècnic, de gestió i d'administració i serveis de la Universitat d'Alacant per a l'any 2024.  
  
Segon  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes comptador des de l'endemà de la seua publicació, o bé directament interposar recurs contenciós administratiu davant el jutjat contenciós administratiu d'Alacant, dins del termini de dos mesos comptadors des de l'endemà de la publicació.  
  
Tot això sense perjudici de qualsevol altre recurs o acció que es considere procedent.  
  
Alacant, 1 de juliol de 2024.- La rectora de la Universitat d'Alacant: Amparo Navarro Faure.  
  
  
Oferta d'ocupació pública del personal tècnic, de gestió i d'administració i serveis de la Universitat d'Alacant per a l'any 2024  
  
  
L'oferta d'ocupació pública (OEP) conté les previsions d'incorporació de personal, en funció de les necessitats i prioritats, tenint en compte la disponibilitat pressupostària.   
L'article 36.DOS.3.g) de la Llei 8/2023, de 27 de desembre, de pressupostos de la Generalitat per a l'exercici 2024, preveu una taxa de reposició d'efectius del 120 per cent per a les places del personal tècnic, de gestió i d'administració i serveis de les universitats públiques de la Comunitat Valenciana, en ser considerat un sector prioritari a l'efecte de la taxa de reposició.  
Així mateix, l'article 20.Tres de la Llei 31/2022, de pressupostos generals de l'Estat per a l'any 2023, prorrogats per a l'any 2024, estableix el procediment de càlcul de la taxa de reposició d'efectius, a l'efecte d'aplicar el percentatge màxim en cada cas, sense que computen a aquest efecte les places que ocupe el personal que s'incorpore per execució d'ofertes d'ocupació pública d'anys anteriors, les que es convoquen per a la seua provisió mitjançant processos de promoció interna i les corresponents al personal declarat indefinit no fix mitjançant sentència judicial.  
En atenció a aquests motius, de conformitat amb el que disposa l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, l'article 55 de la Llei 4/2021, de 16 d'abril de la funció pública valenciana, i amb l'informe favorable de la mesa negociadora, en la reunió de 16 de maig de 2024, el Consell de Govern de la Universitat d'Alacant, fent ús de les competències atribuïdes per l'article 60 dels seus estatuts aprovats pel Decret 25/2012, de 3 de febrer, del Consell de la Generalitat Valenciana, adopta el següent  
  
  
ACORD  
  
Aprovar l'oferta d'ocupació pública de personal tècnic, de gestió i d'administració i serveis de la Universitat d'Alacant per a l'any 2024, en els següents termes:  
  
Primer. Contingut de l'oferta d'ocupació  
1. L'oferta d'ocupació pública del personal tècnic, de gestió i d'administració i serveis de la Universitat d'Alacant per a l'any 2024 inclou 29 places per a personal de nou ingrés pel torn lliure, resultat de l'aplicació del 120 % de reposició d'efectius corresponent en 2023, amb el detall que figura en l'annex I.  
2. Igualment, s'hi inclouen un total de 67 places, pel procediment de promoció interna en les escales que es detallen en l'annex II.  
  
Segon. Criteris generals d'aplicació en els processos selectius  
  
1. Aquesta oferta d'ocupació pública s'executarà mitjançant processos selectius que garantisquen els principis constitucionals d'igualtat, mèrit i capacitat i els contemplats en l'article 55.2 de l'Estatut Bàsic de l'Empleat Públic i en el 60 de la Llei 4/2021, de 16 d'abril de la Generalitat, de la funció pública valenciana.  
2. Les convocatòries i les seues bases dels processos selectius corresponents a aquesta oferta d'ocupació es publicaran en el Diari Oficial de la Generalitat Valenciana i l'anunci d'aquesta publicació juntament amb un extracte de la convocatòria en el Butlletí Oficial de l'Estat.  
3. D'acord amb el que s'estableix en l'article 65.2 de l'LFPV, el sistema de selecció per a 15 dels 29 llocs que componen aquesta oferta d'ocupació en el torn lliure serà el d'oposició i el de concurs oposició per als 14 restants.   
4. Així mateix, de conformitat amb el que es disposa en l'article 64 de la LFPV, es reserva un contingent del 10 per cent de les vacants d'aquesta oferta d'ocupació per a ser cobertes entre persones amb discapacitat o diversitat funcional.   
5. Les places incloses en l'annex II que resulten desertes després de la finalització dels processos de promoció interna, en cap cas es podran acumular a les de nou ingrés pel torn lliure.  
6. Els processos selectius de promoció interna es convocaran mitjançant convocatòries independents a les ordinàries de nou ingrés pel torn lliure.  
  
Tercer. Desenvolupament de l'oferta  
1. D'acord amb el que disposa l'article 70.1 de l'Estatut Bàsic de l'Empleat públic, el termini màxim per a la convocatòria dels processos selectius previstos en aquesta oferta és de tres anys, a comptar a partir de la publicació d'aquesta resolució.  
2. La convocatòria de les places que s'inclouen en aquesta oferta d'ocupació pública queda condicionada a l'autorització de la Generalitat Valenciana a través de la Conselleria d'Educació, Universitats i Ocupació.  
  
Quart. Publicació  
El present acord es publicarà en el Diari Oficial de la Generalitat Valenciana, una vegada aprovades les convocatòries per la Comunitat Autònoma, en aplicació de l'apartat 2.e) de l'article 46 de la Llei 2/2023, de 22 de març, del sistema universitari, i tindrà efectes a partir de la seua publicació en el Diari Oficial de la Generalitat Valenciana.  
   
ANNEX I  
Oferta d'ocupació pública de l'any 2024 per al personal tècnic, de gestió i d'administració i serveis de nou ingrés per taxa de reposició  
  
  
Grup Subgrup Escala Places  
A1 Escala superior d'administració 2  
A1 Escala superior d'arquitectura 1  
A1 Escala superior de gestió de la investigació 3  
A1 Escala superior d'instrumentació i infraestructures cientificotècniques 1  
A1 Escala superior jurídica 1  
A2 Escala mitjana de comunicació 1  
A2 Escala mitjana d'igualtat i integració social 1  
A2 Escala mitjana de laboratoris de ciències i tecnològics 2  
C1 Escala bàsica d'administració 1  
C1 Escala bàsica de biblioteques 1  
C1 Escala bàsica de gestió de la investigació 1  
C1 Escala bàsica d'informàtica 2  
C1 Escala bàsica d'infraestructures 1  
C1 Escala bàsica d'infraestructures i seguretat en tecnologies de la informació 2  
C1 Escala bàsica d'instrumentació i infraestructures cientificotècniques 4  
C1 Escala bàsica de laboratoris de ciències i tecnològics 5  
Total de places per nou ingrés pel torn lliure 29  
  
  
  
  
ANNEX II  
Oferta d'ocupació pública de l'any 2024 per al personal tècnic, de gestió i d'administració i serveis pel torn de promoció interna  
  
  
Grup Subgrup Escala Places  
C1 Escala bàsica de consergeria i suport 23  
C1 Escala bàsica d'administració 39  
C1 Escala bàsica de biblioteques 1  
C1 Escala bàsica de laboratoris de ciències i tecnològics 3  
C1 Escala bàsica d'instrumentació i infraestructures cientificotècniques 1  
Total de places de torn promoció interna 67